text: Puigdemont en la seva intervenció el dos de juliol en la manifestació independentista | ACN
  L'advocat Gonzalo Boye detalla l'operatiu policial espanyol a la ciutat el dos de juliol
  per Quico Sallés Prada (El Conflent). 28 d'agost de 2019 21:28
  Una de les dades on no es van menjar les famoses crispetes va ser el 2 de juliol d'enguany a Estrasburg (França). Era el dia de la constitució del Parlament Europeu. La defensa jurídica de Carles Puigdemont, el tàndem format per Gonzalo Boye i Josep Costa, esperaven una resolució del Tribunal Europeu que admetés cautelarment la demanda de l'expresident i de l'exconseller Toni Comín, la d'agafar les actes d'eurodiputats que el president Antoni Tajani els havia denegat. Finalment, el Tribunal General de la Unió Europea va rebutjar les cautelars demanades i la defensa de Puigdemont i Comín, van aconsellar-los mantenir-se en terres alemanyes i no trepitjar terra francès perquè "no podien garantir la seva seguretat".